**UČNI SKLOP: Ocena**

Tema: Sklepalno priredje

**Nameni učenja**

Vsebine oz. cilji, ki jih obravnavamo v tem sklopu, so različno zahtevni:

* z **rdečo** barvo so označene vsebine oz. cilji nižje ravni zahtevnosti,
* z **modro** so označene vsebine oz. cilji temeljne ravni zahtevnosti,
* z **zeleno** pa vsebine oz. cilji višje ravni zahtevnosti.

**V tem učnem sklopu boš obravnaval/a naslednje vsebine oz. cilje:**

* Samostojno preberem neumetnostno besedilo:
* Ob zapisanih besedah, povedih in besedilih utrjujem ter spoznavam in nadgrajujem: zapis glavnih in vrstilnih števnikov s številkami in z besedami, zapis stvarnih lastnih imen, rabo vejice v večstavčnih povedih.
* V zvezi dveh enostavčnih povedi prepoznam pomensko razmerje med povedma (tj. ugotovitev in sklep) in ga izrazim z ustreznim veznikom.
* Napišem skladenjsko in pravopisno pravilno besedilo, v katerem uporabim pridobljeno slovnično znanje o sklepalnem priredju.
* V napisanem besedilu prepoznam skladenjske napake in neustreznosti, jih odpravim in svoje popravke tudi pojasnim.
* Prepoznam in ovrednotim učinek pridobljenega procesnega in vsebinskega znanja, ki sem ga pridobil/a pri pisanju besedila.
* Glede na povratno informacijo učitelja ali sošolca načrtujem, kako bi svoje besedilo izboljšal/a.
* Pri reševanju nalog izboljšujem svoje praktično obvladanje slovnice in pravopisa.
* Razumem navedene strokovne izraze: veznik, vezniška beseda, enostavčna poved, dvostavčna oz. zložena poved, priredno zložena poved. Svoje razumevanje jezikoslovnih izrazov ponazorim s primeri iz obravnavanega besedila.
* Prepoznam, primerjam in poimenujem podobnosti in razlike pri izražanju sklepalnega pomenskega razmerja med tujimi jeziki, ki se jih učim, ter slovenščino.

**Navodila za delo za učenca/učenko**

|  |  |
| --- | --- |
| 1. Preverjanje predznanja | Pred reševanjem preveri v pomen besede *sklep* v Slovarju slovenskega knjižnega jezika.Nato preberi prvo poved pod naslovom poglavja SKLEPALNO PRIREDJE poved na povezavi <https://eucbeniki.sio.si/slo9/2238/index3.html>, str. 193. |
| 2. Samostojno učenje slovničnih vsebin (ob branju krajših besedil)3. Samostojno učenje(uporaba bralnih učnih strategij po reševanju nalog) | Reši vse naloge, ki so povezane z besedilom, in jih najdeš na povezavi<https://eucbeniki.sio.si/slo9/2238/index3.html> in <https://eucbeniki.sio.si/slo9/2238/index4.html> na str. 193—194.Naloge so zasnovane tako, da lahko pravilnost svojih odgovorov preverjaš sproti. |
| Po reševanju nalog v i-učbeniku si v zvezek za slovenščino napiši povzetek bistvenih vsebin te snovi (npr. v obliki miselnega vzorca, preglednice, po opornih točkah ipd.); pomagaj si s povezavo <https://eucbeniki.sio.si/slo9/2238/index5.html>, na str. 195.Nato povzetek skeniraj/fotografiraj in ga oddaj v tisto spletno učno okolje, za katerega sta se dogovorila z učiteljem/učiteljico slovenščine. |
| 4. Preverjanje znanjaslovničnih vsebin | Po obravnavani učni snovi tega učnega sklopa preveri svoje znanje tako, da rešiš še naloge v razdelku Preverjanje znanja.Naloge so zasnovane tako, da lahko pravilnost svojih odgovorov preverjaš sproti. |
| 5. Samostojno učenje(pisno sporočanje za poglabljanje razumevanja slovničnih vsebin) | Napiši 5 povedi, kjer boš uporabil sklepalno razmerje. Temo si lahko zbereš sam (npr. šport, zdravje …).Nato svoje povedi oddaj v tisto spletno učno okolje, za katerega sta se dogovorila z učiteljem/učiteljico slovenščine. |
| 6. Samovrednotenje in načrtovanje učenja za izboljšanje učnih dosežkov | Po obravnavani učni snovi tega učnega sklopa presodi, kako ti je šlo: reši razdelek Samovrednotenje znanja (semafor). Po potrebi načrtuj, katero znanje bi rad izboljšal/a, in kako. Tudi ta dokument oddaj v tisto spletno učno okolje, za katerega sta se dogovorila z učiteljem/učiteljico slovenščine.  |